સારાંશ માટે દસ્તાવેજ: આ સીઝ ફાયર મુસ્લિમોના પવિત્ર રમઝાન મહિનાને ધ્યાનમાં રાખીને લાગુ કરાયો છે.

ટ્વીટ કરીને ગૃહ મંત્રાલયે જણાવ્યું કે મુસ્લિમોને રમઝાન દરમિયાન શાંતિનું વાતાવરણ મળી રહે એ માટે આ નિર્ણય લેવામાં આવ્યો છે.

આ જાહેરાતના થોડાક દિવસ પહેલાં જ કશ્મીરમાં ભારે હિંસા અને હત્યાઓની વણજાર ચાલી હતી, જે અંગે રાજ્યના મુખ્યમંત્રી મહેબૂબા મુફ્તીએ સર્વપક્ષીય બેઠક બોલાવી હતી.

આ બેઠક બાદ મુફ્તી સહિત ઘણા વિપક્ષોના નેતાઓએ કેન્દ્ર સરકારને 'ઑપરેશન ઑલ આઉટ' રોકવા અપીલ કરી હતી. 

તમે આ વાંચ્યું કે નહીં?

સુરક્ષાદળો આ ઑપરેશન કશ્મીરમાં ઘણા સમયથી ચલાવી રહ્યાં છે. ઑપરેશન ઑલ આઉટ અંતર્ગત ઓછામાં ઓછા 200 ઉગ્રવાદીઓ માર્યા ગયા હોવાનો દાવો કરવામાં આવી રહ્યો છે.

જોકે, આ જાહેરાતમાં એ સ્પષ્ટ કરી દેવાયું કે હુમલો થશે તો સ્વબચાવમાં કાર્યવાહી કરવાનો અધિકાર સેના પોતાના પાસે જ રાખશે.

ઉગ્રવાદીઓએ સીઝ ફાયરનો વિરોધ કર્યો છે, પણ રાજનીતિ સાથે સંકળાયેલા ઘણા લોકો આ નિર્ણયને શાંતિ સ્થાપિત કરવાની તક તરીકે દેખાડશે.

એકતરફી સીઝ ફાયર

પૂર્વ મુખ્યમંત્રી અને વિપક્ષના નેતા ઓમર અબ્દુલ્લાએ કહ્યું, "તમામ રાજકીય પક્ષો (ભાજપને છોડીને, જે આનો વિરોધ કરે છે)ની માગના આધારે કેન્દ્ર સરકારે એકતરફી સીઝ ફાયરની જાહેરાત કરી છે. જો ઉગ્રવાદીઓ હવે શાંતિ નહીં રાખે તો સ્થાનિકોના સાચા દુશ્મન સાબિત થશે."

તેમણે સીઝ ફાયરના નિર્ણય પર પોતાની પ્રતિક્રિયા આપતા ટ્વિટર પર લખ્યું, "કેન્દ્રે નૉન-ઇનિશિએટિવ ઑફ કૉમ્બેટ ઑપરેશન્સ નામ આપ્યું છે. જેને વાજપેયીના જમાનામાં પણ આ જ નામ આપવામાં આવ્યું હતું. તે એકતરફી સીઝ ફાયર જ છે. એક ગુલાબ જેને બીજું નામ આપી દેવાયું છે."

મુખ્યમંત્રી મહેબૂબા મુફ્તીએ નિર્ણય લીધા બાદ તરત જ વડાપ્રધાન મોદી અને ગૃહમંત્રી રાજનાથ સિંહનો આભાર માન્યો હતો. 

તેમણે સર્વપક્ષીય બેઠકમાં વિરોધી પક્ષોની ભાગીદારીને આવકારી હતી અને જાહેરાતના અમલીકરણમાં સંમતિ આપવા બદલ આભાર માન્યો હતો.

મહેબૂબા સહિત અન્ય નેતાઓએ વાજપેયીના સમયને યાદ કરતાં વડાપ્રધાન મોદીને "ડૉક્ટરિન ઑફ પીસ"ના સિદ્ધાંતનું અનુસરણ કરવા કહ્યું હતું.

પહેલાં થયેલા સીઝ ફાયરોનું નિરાકરણ

પૂર્વ વડાપ્રધાન અટલ બિહારી વાજપેયીના શાસન દરમિયાન કેન્દ્ર સરકારે રમઝાન મહિનામાં ઉગ્રવાદીઓ વિરુદ્ધ સીઝ ફાયરની જાહેરાત કરી હતી. પણ ભાજપની જ સ્થાનિક સમિતિએ આ નિર્ણયનો વિરોધ કર્યો હતો.

આ જાહેરાતના થોડા કલાકો બાદ શોપિયા જિલ્લામાં ગોળીબાર શરૂ થઈ ગયો હતો.

પોલીસના એક...\nદસ્તાવેજની સમાન ભાષામાં સારાંશ:
વડાપ્રધાન નરેન્દ્ર મોદીની કશ્મીર મુલાકાતના બે દિવસ પહેલાં ગૃહ મંત્રાલયે કશ્મીરમાં 'સીઝ ફાયર'નું એલાન કર્યું હતું.